ՄԱՍԻՍԻ ՔԱՂԱՔԱՊԵՏ ԴԱՎԻԹ ՀԱՄԲԱՐՁՈՒՄՅԱՆԻ ՇՆՈՐՀԱՎՈՐԱԿԱՆ ԽՈՍՔԸ ԲՈՒԺԱՇԽԱՏՈՂԻ ՕՐՎԱ ԱՌԹԻՎ

Առողջապահական համակարգի հարգելի´ ներկայացուցիչներ, սիրելի´ բուժաշխատողներ,  
Շնորհավորում եմ Ձեզ մասնագիտական տոնի` Բուժաշխատողի օրվա կապակցությամբ։  
Միշտ և բոլոր ժամանակներում առանձնակի կարևորվել է բժշկի մասնագիտությունը, և հիպոկրատյան երդում տված անձինք վայելել են հասարակության սերն ու վստահությունը:  
Այսօր, երբ ամբողջ աշխարհում լայն տարածում է գտել COVID-19-ը, համավարակի դեմ պայքարի առաջամարտիկները բուժաշխատողներն են. նրանց են հառված օգնություն հայցող հարյուրավոր աչքեր, նրանց անձնվեր աշխատանքից են կախված բազմաթիվ մարդկային կյանքեր։  
Շնորհակալություն ձեր կատարած վեհ գործի, ձեր կրած չարչարանքների, ձեր անցկացրած անքուն գիշերների համար, երբ, մոռանալով ձեր հանգստի մասին, պայքարում եք յուրաքանչյուր հիվանդի ապաքինման համար։  
Կրկին անգամ շնորհավորելով առողջապահության համակարգի բոլոր ներկայացուցիչներին՝ մաղթում եմ համբերություն, տոկունություն և բոլոր այն բուժաշխատողներին, ովքեր հանգամանքների բերումով հեռու են իրենց ընտանիքներից, շուտափույթ վերադարձ հարազատ օջախ։